எமது அணியின் ஆரம்பத்துடுப்பாட்ட வீரர். அதிரடி ஆட்டக்காரர் எப்படிப்பட்ட பந்துகளையும் பயமின்றி அடித்து ஆடுபவர். பின்னூட்ட பந்துகளை அநாயாசமாக வெளுத்து வாங்குபவர். அண்மையில் ருவிட்டருடன் ஆட்ட நிர்ணய சர்ச்சையில் சிக்கிய இவர் குற்றம் நிரூபிக்கப்படாததையடுத்து இப்போது பல ஆனந்தா சுவாமிகளால் பதிவணிக்குள் திரும்பியிருக்கிறார். ஆனால் தான் போர்மை இழந்து தவிப்பதாக அறிவித்திருந்த போதிலும், தற்போது சில நாட்களுக்கு முன்னர் இவர் ஆடிய ஆட்டம் இவர் போர்முக்குத்திரும்பியதைக்குறிப்பதாக அணி வட்டாரங்கள் தெரிவிக்கின்றன. தான் அரசியலுக்கு வரவிருப்பதாகவும் ஆனால் கிறிக்கற்டையும் தொடர்வேன் என்றும் அண்மையில் இவர் அறிக்கை விட்டிருந்தது குறிப்பிடத்தக்கது.